pythainlp/thai-wiki-dataset-v3 huggingface dataset:
สงครามโคโลญ

สงครามโคโลญเป็นสงครามในยุคการปฏิรูปโปรเตสแตนต์และปฏิรูปคาทอลิกระหว่างปี ค.ศ. 1583 - 1588 (พ.ศ. 2126 - 2131) ณ อาณาจักรเลือกตั้งแห่งโคโลญ ซึ่งเป็นราชรัฐอัครมุขนายกในอาณัติของจักรวรรดิโรมันอันศักดิ์สิทธิ์ในเวลานั้น (ปัจจุบันเป็นที่ตั้งของรัฐนอร์ทไรน์-เว็สท์ฟาเลินในเยอรมนี) ต้นเหตุของสงครามสืบเนื่องมาจากเหตุการณ์ปฏิรูปศาสนาฝ่ายโปรเตสแตนท์ในเยอรมนี และการปฏิรูปคาทอลิกที่ตามมา โดยเกิดขึ้นพร้อมกับการลุกฮือของชาวดัทช์และสงครามศาสนาในฝรั่งเศส
ความขัดแย้งครั้งนี้เป็นบททดสอบของหลักเขตสงวนศาสนา (ละติน: reservatum ecclesiasticum) ที่มีอยู่ในข้อตกลงสันติภาพเอาก์สบูร์กแห่งปี 1555 ที่ยกเว้นหรือ "สงวน" อาณาจักรในอาณัติของจักรวรรดิ์โรมันอันศักดิ์สิทธิ์ที่มีผู้ปกครองเป็นพระราชาคณะมิให้ยึดตามหลัก "เจ้านับถือศาสนาใด ประเทศนับถือศาสนานั้น" (cuius regio, eius religio) อันเป็นหลักทั่วไปที่ใช้ในการกำหนดศาสนาของประเทศต่างๆ แต่ระบุไว้ว่าในกรณีที่อัครมุขนายกเปลี่ยนไปนับถือนิกายโปรแตสแตนต์ ให้อัครมุขนายกพระองค์นั้นสละราชสมบัติแทนการบังคับพสกนิกรให้เปลี่ยนศาสนาตาม
ในเดือนธันวาคม ค.ศ. 1582 เกบาร์ด ทรัชเชส ฟอน วาล์ดบูร์ก เจ้านครรัฐผู้คัดเลือกแห่งโคโลญ ทรงเปลี่ยนไปนับถือนิกายโปรแตสแตนต์ ซึ่งตามหลักเขตสงวนศาสนาแล้ว ส่งผลให้พระองค์ต้องสละราชสมบัติ แต่แทนที่พระองค์จะทำเช่นนั้น พระองค์กลับประกาศให้พสกนิการมีความเท่าเทียมในการนับถือศาสนา และใน ค.ศ. 1583 พระองค์ก็ทรงอภิเษกสมรสกับเคาน์เตสแอกเนส ฟอน มันสเฟลด์-ไอซ์เลเบน โดยมีพระประสงค์ที่จะเปลี่ยนราชรัฐอัครมุขนายกเป็นราชรัฐดัชชีที่ไม่เกี่ยวข้องกับศาสนจักร ในขณะที่คณะสงฆ์แห่งสังฆมณฑลเลือกเออร์เนสแห่งบาวาเรีย อัครมุขนายกอีกองค์หนึ่งขึ้นมาสืบราชสมบัติแทน
ในเบื้องต้น ทหารจากทั้งสองฝ่ายสู้รบกันเพื่อแย่งชิงพื้นที่ภายในอาณาจักร นอกจากนี้บารอนและเคานท์หลายคนที่เป็นบริวารของผู้คัดเลือกยังปกครองจังหวัดดัทช์ที่อยู่ใกล้เคียงได้แก่เว็สท์ฟาเลิน, ลีแยฌและเนเธอร์แลนด์ใต้ (เนเธอร์แลนด์ของสเปน) ความซับซ้อนของการสัญญาว่าจะรับใช้ (enfeoffment) และการมอบสมบัติให้กับบุตรคนรอง (appanage) ในราชวงศ์ต่างๆ ทำให้การพิพาทภายในขยายใหญ่ขึ้นจนกลายเป็นเหตุพิพาทระดับรัฐที่แบ่งออกเป็นสองฝ่ายคือ ฝ่ายที่สนับสนุนโปรแตสแตนต์ได้แก่รัฐผู้คัดเลือกพาลาทิเนต และทหารรับจ้างชาวดัทช์, สก็อตและอังกฤษ กับฝ่ายที่สนับสนุนคาทอลิกได้แก่ดัชชีแห่งบาวาเรีย และทหารรับจ้างจากรัฐสันตะปาปา ใน ค.ศ. 1586 เหตุพิพาทขยายวงกว้างขึ้นไปอีก โดยในตอนนี้มีทหารสเปนมาเกี่ยวข้องโดยตรง รวมถึงทหารรับจ้างชาวอิตาลีที่อยู่ฝ่ายคาทอลิก ในขณะที่ฝ่ายโปรแตสแตนต์ได้รับการสนับสนุนทางการเงินและการทูตจากพระเจ้าอองรีที่ 3 แห่งฝรั่งเศสและสมเด็จพระราชินีนาถเอลิซาเบธที่ 1 แห่งอังกฤษ
ความขัดแย้งครั้งนี้เกิดขึ้นพร้อมกับการลุกฮือของชาวดัทช์ ที่เกิดขึ้นระหว่าง ค.ศ. 1583 - 1588 ทำให้มีจังหวัดดัทช์ที่กำลังลุกฮือและสเปนเข้ามาร่วมในสงครามนี้ด้วย สงครามโคโลญทำให้อำนาจการปกครองดินแดนเยอรมันทางตอนตะวันตกเฉียงเหนือเป็นของราชวงศ์วิตเตลส์บาค และนำมาสู่การปฏิรูปคาทอลิกในภูมิภาคไรน์ด้านท้ายน้ำ เหตุการณ์ครั้งนี้ยังเป็นบรรทัดฐานให้รัฐภายนอกทำการการแทรกแซงความขัดแย้งทางศาสนาและราชบัลลังก์ในเยอรมันอีกด้วย
การปฏิรูปคาทอลิก
สงครามศาสนา
ความขัดแย้งระหว่างศาสนา
จักรวรรดิโรมันอันศักดิ์สิทธิ์
คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลกรุงเทพ

== ประวัติ ==
คณะวิทยาศาสตร์และเทคโนโลยี เกิดการจัดตั้งขึ้นมาเป็นการภายในเมื่อ มหาวิทยาลัยเทคโนโลยีราชมงคลกรุงเทพ ได้กำเนิดขึ้นตาม พระราชบัญญัติมหาวิทยาลัยเทคโนโลยีราชมงคล พ.ศ. 2548
เริ่มต้นการก่อตั้งคณะจากการรวมกันของแผนกวิชาและคณะวิชาต่างๆใน วิทยาเขตพระนครใต้ วิทยาเขตเทคนิคกรุงเทพ และ วิทยาเขตบพิตรพิมุขมหาเมฆ ดังนี้
1. แผนกวิชาวิทยาศาสตร์ คณะวิชาศึกษาทั่วไปของ วิทยาเขตเทคนิคกรุงเทพฯ วิทยาเขตพระนครใต้ 
2. แผนกวิชาคณิตศาสตร์ คณะวิชาศึกษาทั่วไปของ วิทยาเขตเทคนิคกรุงเทพฯ วิทยาเขตพระนครใต้ และ วิทยาเขตบพิตรพิมุขมหาเมฆ 
3. แผนกวิชาเคมีปฏิบัติ คณะวิชาเทคโนโลยีเคมี วิทยาเขตเทคนิคกรุงเทพฯ 
4. สาขาวิชาวิทยาการคอมพิวเตอร์ วิทยาเขตบพิตรพิมุข มหาเมฆ 
5. สาขาวิชา / แผนกวิชาเทคโนโลยีการพิมพ์, แผนกวิชาเทคโนโลยีการถ่ายภาพและภาพยนตร์ คณะวิชาเทคโนโลยีสื่อสารมวลชน วิทยาเขตเทคนิคกรุงเทพฯ 
6. สาขาวิชา / แผนกวิชาเคหภัณฑ์ คณะวิชาออกแบบอุตสาหกรรม วิทยาเขตเทคนิคกรุงเทพฯ 
7. สาขาวิชาออกแบบผลิตภัณฑ์อุตสาหกรรม สาขาวิชาออกแบบเครื่องเรือน คณะสถาปัตยกรรม วิทยาเขตเทคนิคกรุงเทพฯ 
เริ่มการจัดตั้งคณะเมื่อวันที่ 1 พ.ย. 2548 โดยคณะกรรมการจัดตั้งคณะประกอบด้วย หัวหน้าแผนก / หัวหน้าสาขา หัวหน้าคณะวิชาเดิม และอาจารย์ผู้ได้รับการเสนอชื่อ จำนวนทั้งสิ้น 19 คน
(ปัจจุบัน 135 คน ข้อมูล เมื่อ 22 ธันวาคม 2555)
เทคนิคกรุงเทพฯ 
== หน่วยงานภายในคณะ ==
คณะวิทยาศาสตร์และเทคโนโลยี ได้รับการประกาศเป็นคณะที่ถูกต้องตามกฎหมายในราชกิจจานุเบกษา เมื่อวันที่ 28 พ.ย. 2549 โดยแบ่งโครงสร้างภายในเป็น 3 ภาควิชา 9 สาขาวิชา ดังนี้
=== ภาควิชาวิทยาศาสตร์ ===
สาขาวิชาเคมี
สาขาวิชาชีววิทยา
สาขาวิชาฟิสิกส์
สาขาเทคโนโลยีและการจัดการความปลอดภัยของอาหาร
=== ภาควิชาคณิตศาสตร์และวิทยาการคอมพิวเตอร์ ===
สาขาวิชาคณิตศาสตร์
สาขาวิชาวิทยาการคอมพิวเตอร์
=== ภาควิชาเทคโนโลยีสื่อสารและอุตสาหกรรม ===
สาขาวิชาเทคโนโลยีการถ่ายภาพและภาพยนตร์
สาขาวิชาเทคโนโลยีการพิมพ์
สาขาวิชาเทคโนโลยีเครื่องเรือนและการออกแบบ
สาขาวิชาออกแบบผลิตภัณฑ์และอุตสาหกรรม
สาขาวิชาเทคโนโลยีการโทรทัศน์และวิทยุกระจายเสียง
มหาวิทยาลัยเทคโนโลยีราชมงคลกรุงเทพ
พิมพ์ลดา ไชยปรีชาวิทย์

พิมพ์ลดา ไชยปรีชาวิทย์  (28 พฤศจิกายน พ.ศ. 2525 -) นักแสดงและพิธีกร ชาวไทย ในอดีต สุทิวัส มิวสิค ขอนแก่น รายการ เคิงใจ ทุกวันจันทร์ ถึง ศุกร์ เวลา 17:30 น. และวันเสาร์ - วันอาทิตย์ เวลา 20:30 - 21:00 น. แท้ๆ อัลบั้ม ชุดที่ 1 คำแพง ศิลปินในอดีต สังกัด หงส์พูนพิพัฒน์ เรคคอร์ด เล็กกิจการ ตั้งแต่วันที่ 14 สิงหาคม 2566 ในอดีต สังกัด สุตา มิวสิค อุดรธานี มีผลงานเพลง เจ้าตั๋วว่าฮักอ้าย ยืนยันตัวตนยูทูปโทรศัพท์อื่น! อย่าโทรหาแม่ทบ
== ประวัติ ==
=== ชีวิตส่วนตัว ===
พิมพ์ลดา ไชยปรีชาวิทย์ มีชื่อเดิมว่า อรุณี ไชยปรีชาวิทย์ และมีชื่อเล่นว่า แพร  เกิดเมื่อวันอาทิตย์ที่ 28 พฤศจิกายน พ.ศ. 2525  สำเร็จการศึกษาระดับประถมศึกษาและมัธยมศึกษาจากโรงเรียนซางตาครู้สคอนแวนท์ และสำเร็จระดับอุดมศึกษาจากมหาวิทยาลัยอัสสัมชัญ คณะบริหารธุรกิจ สาขาส่งออกระหว่างประเทศ (BBA Major IBM)
=== วงการบันเทิง  ===
พิมพ์ลดา ไชยปรีชาวิทย์ เข้าวงการบันเทิงเริ่มจากการเป็นนักแสดงในมิวสิควิดีโอ และพิธีกรรายการ  จากนั้นจึงทำให้มีผลงานด้านละครและภาพยนตร์ รวมถึงงานด้านโฆษณา ตามมา อาทิ ละครเรื่องกุหลาบร้ายกลายรัก, ภาพยนตร์เรื่องบางระจัน ภาค2 เป็นต้น
พิมพ์ลดา ไชยปรีชาวิทย์ มีผลด้านพิธีกรรายการ สตอเบอรี่ชีสเค้ก ตลก 6 ฉาก เท่งโหน่งวิทยาคม และ ฉายแวว
== ผลงาน ==
===ปัจจุบันพิธีกรผู้ดำเนินรายการ===
นักคิดตะลุยอาเซียน (2556-ปัจจุบัน)
ตลก 6 ฉาก  (2556-2559)
เก่งคิด พิชิตคำ SPELLING STAR (2559-ปัจจุบัน)
ไนน์เอ็นเตอร์เทน (ช่อง 9 เอ็มคอตเอชดี) หมายเลข 30 (2563-ปัจจุบัน)
=== อดีตพิธีกรผู้ดำเนินรายการ ===
สตอเบอรี่ชีสเค้ก (2549-2555)
Sisterday (2555-2557)
แก๊งค์กระจิ๊ด คิดได้ใจ (2555)
เท่งโหน่งวิทยาคม (2557-2558)
Supet –T (???)
Teenclub (???)
เมืองไทยวาไรตี้ (???)
ฉายแวว (???)
ระเบิดเถิดเทิงสิงโตทอง (2558)
==ผลงานการแสดง==
===ละครโทรทัศน์===
กุหลาบร้ายกลายรัก (2554) ช่อง 3 รับบท แอนนา
รอยรักหักเหลี่ยมตะวัน (2557) ช่อง 3 รับบท ฟูมิโกะ
รอยฝันตะวันเดือด (2557) ช่อง 3 รับบท ฟูมิโกะ
เสือ (2557) วันเอชดี รับบท ลูกปลา
OMG ผีป่วนชวนมารัก (2561) True4U รับบท พิธีกรรายการ SUPER CHEF THAILAND (รับเชิญ)
===ละครในรายการโทรทัศน์===
ตลก 6 ฉาก ทางช่อง เวิร์คพอยท์ทีวี (ร่วมแสดงละคร พ.ศ. 2556 - 2560, เป็นผู้ดำเนินรายการและนักแสดงหลัก 13 กรกฎาคม 2556 - 2559)
===ภาพยนตร์===
บางระจัน 2 (2553) รับบท ชบา
Spirit War ไพรดิบ (2557) รับบท ว่านฟ้า
===มิวสิกวิดีโอ===
เพลง ไม่คู่ควร ของ บางแก้ว (2547)
เพลง คบไม่ได้ ของ นครินทร์ กิ่งศักดิ์ (2547)
เพลง เลี้ยงส่ง ของ So cool (2548)
เพลง ส่วนเกิน ของ ญาญ่าญิ๋ง (2546)
== อ้างอิง ==
== แหล่งข้อมูลอื่น==
สัมภาษณ์ พิมพ์ลดา ไชยปรีชาวิทย์ จาก เปรียว 
สัมภาษณ์ พิมพ์ลดา ไชยปรีชาวิทย์ จาก davance 
นักแสดงชาวไทย
ผู้ประกาศข่าวสำนักข่าววันนิวส์
ผู้ประกาศข่าวช่อง 9-โมเดิร์นไนน์ทีวี
บุคคลจากโรงเรียนซางตาครู้สคอนแวนท์
บุคคลจากคณะบริหารธุรกิจ มหาวิทยาลัยอัสสัมชัญ
รายชื่อเพลงที่ไม่เคยได้วางจำหน่ายของไมเคิล แจ็กสัน

ไมเคิล แจ็คสัน เป็นนักดนตรีชาวอเมริกันและความบันเทิง เขาเป็นที่รู้จักได้เขียนบันทึกและถ่ายภาพวัตถุที่ไม่เคยได้รับการออกจำหน่ายออกมาอย่างเป็นทางการ หลายเพลงที่ไม่เคยได้วางจำหน่าย ที่ได้รับการจดทะเบียน โดยปกติบริษัทของเขา Mijac Music กับองค์การด้านวิชาชีพ เช่น สำนักงานลิขสิทธิ์แห่งสหรัฐอเมริกา ,หอเกียรติยศดนตรีนักแต่งเพลงออกอากาศรวม (BMI) ,สมาคมอเมริกันแห่งคีตกวี ,นักเขียนและสำนักพิมพ์ (ASCAP),สำนักงานการสืบทอดสิทธิ์ดนตรีแคนาดา (CMRRA) ,สำนักพิมพ์อีเอ็มไอมิวสิก
ในปี ค.ศ. 2009 หลังจากการเสียชีวิตอย่างกะทันหันของแจ็คสัน ลา โทยา แจ็กสัน บอกว่าเธอได้ค้นพบฮาร์ดดิสก์ตัวที่สองที่บ้านพี่ชายของเธอซึ่งมีมากกว่า 1,000 เพลงที่ไม่เคยได้รับการเผยแพร่และแม้จะไม่ได้ลงทะเบียนโดยหน่วยงานใด ๆ มันได้รับการกล่าวว่าในชีวิตแจ็คสันในชีวิต ได้บันทึกมากกว่า 50,000 เพลง แต่หลายเพลงไม่ได้วางจำหน่าย
หลายเพลงของแจ็คสันได้รับการรั่วไหลลงไปบนอินเทอร์เน็ตโดยไม่ได้รับการผเยแพร่อย่างเป็นทางการ ตัวอย่างหนึ่งที่เกี่ยวข้องกับเพลง "A Place with No Name" ตัวอย่าง 24 วินาทีซึ่งรั่วไหลออกมาโดยเว็บไซต์ TMZ.com หลังจากที่การเสียชีวิตของไมเคิล แจ็กสันในปี 2009 วันที่ 16 มีนาคม ค.ศ. 2010 Sony Music Entertainment ลงนามทำลายสถิติ $ 250,000,000 จัดการกับทรัพย์สินของแจ็คสันที่จะรักษาสิทธิในการจำหน่ายการบันทึกเสียงของเขาจนกระทั่งปี ค.ศ. 2017 และปล่อยอัลบั้มสิบบางส่วนมรณกรรมของซึ่งจะมีลักษณะของวัสดุมากกว่าเผยแพร่ทศวรรษถัดไป
==คีย์==
==รายชื่อเพลง==
==อัลบั้มหลังมรณกรรม==
Michael (2010) – อัลบั้มแรกของเพลงหลังมรณกรรม
Immortal (2011) – อัลบั้มรีมิกซ์/ซาวด์แทร็ค ในการแสดงโชว์ของCirque du Soleil'  The Immortal World Tour
Bad 25 (2012) – อัลบั้มฉลองครบรอบ 25 ปีของอัลบั้ม Bad, พร้อมกับเพลงใหม่, เดโม และเพลงรีกซ์ในยุค Bad era.
Xscape (2014) – อัลบั้มที่ 2 ของเพลงหลังมรณกรรม
==ดูเพิ่ม==
รายชื่อเพลงที่บันทึกเสียงโดยไมเคิล แจ็กสัน
==อ้างอิง==
ลิงก์
บรรณานุกรม
เพลงของไมเคิล แจ็กสัน
เพลงที่ไม่ได้วางจำหน่าย
พระเจ้าพระบุตร

ตามหลักเทววิทยาศาสนาคริสต์ ถือว่าพระเจ้าพระบุตร (God the Son) คือพระบุคคลที่สองในตรีเอกภาพ โดยเชื่อว่าพระเจ้าพระบิดา พระเจ้าพระบุตร และพระเจ้าพระวิญญาณบริสุทธิ์ เป็นพระเจ้าในสารัตถะเดียว แต่ต่างบุคคลกัน และเชื่อว่าพระเจ้าพระบุตรก็คือพระเยซู
ตามความเชื่อนี้ พระเจ้าพระบุตรดำรงอยู่มาก่อนที่จะรับสภาพมนุษย์เป็นพระเยซู และเป็นพระเป็นเจ้าที่ดำรงอยู่ชั่วนิรันดร์เช่นเดียวกับพระบิดาและพระวิญญาณบริสุทธิ์ คำว่า "พระเจ้าพระบุตร" จึงเน้นถึงความเป็นพระเจ้าของพระเยซู ต่างจากคำว่า พระบุตรของพระเจ้า ที่เน้นความเป็นมนุษย์มากกว่า
== ความเชื่อหรือความศรัทธา ==
คำว่า "พระเจ้าพระบุตร" ไม่ปรากฏในคัมภีร์ไบเบิล ไม่ว่าในภาคพันธสัญญาเดิมหรือภาคพันธสัญญาใหม่ แต่คริสต์ศาสนิกชนที่เชื่อเรื่องพระตรีเอกภาพ ก็เชื่อว่าพระเจ้าพระบุตรมีจริง โดยเทียบเคียงจากความเชื่อในคัมภีร์ไบเบิลเองที่ระบุว่าพระเยซูทรงเป็นทั้งพระเป็นเจ้าและพระบุตรพระเป็นเจ้า
ความเชื่อว่าพระเยซูคือพระเป็นเจ้าปรากฏในพระวรสารนักบุญยอห์นว่า "พระวจนะเป็นพระเจ้า ... พระวจนะทรงรับธรรมชาติมนุษย์และเสด็จมาประทับอยู่ท่ามกลางเรา"
ในพระวรสารนักบุญมัทธิวกล่าวถึงพระเยซูว่าเป็นพระบุตรของพระเจ้า อ้างจากเหตุการณ์ที่พระเยซูทรงรับบัพติศมาจากยอห์นเสร็จก็มีพระวจนะดังลงมาจากฟ้าว่า “ท่านผู้นี้เป็นบุตรที่รักของเรา เราชอบใจท่านมาก”และยังยืนยันว่าพระบุตรดำรงสถานะร่วมกับพระบิดาดังข้อความว่า "ท่านทั้งหลายจงออกไปและนำชนทุกชาติมาเป็นสาวกของเรา จงบัพติศมาพวกเขาในพระนามของพระบิดา พระบุตร และพระวิญญาณบริสุทธิ์"
ส่วนคำว่า “พระเจ้าพระบุตร” ได้ถูกใช้อย่างเป็นทางการครั้งแรกในเอกสารชื่อ “หลักข้อเชื่ออะทาเนเชียน” ที่เขียนขึ้นราวคริสต์ศตวรรษที่ 5 เนื้อหายืนยันว่าพระเป็นเจ้ามีสารัตถะเดียว แต่ปรากฏเป็นสามพระบุคคล คือ พระเจ้าพระบิดา พระเจ้าพระบุตร และพระเจ้าพระวิญญาณบริสุทธิ์ เรื่องพระเจ้าพระบุตรจึงกลายเป็นคำสอนต้องเชื่อที่แพร่หลายมากในศาสนาคริสต์มาจนปัจจุบัน
== ฝ่ายคัดค้าน ==
ศาสนาคริสต์ฝ่ายอตรีเอกภาพนิยม เช่น พยานพระยะโฮวา ถือว่าพระเยซูไม่ใช่พระเจ้าในพระตรีเอกภาพ พระเจ้ามีเพียงบุคคลเดียวคือพระยาห์เวห์ผู้เป็นพระบิดา ส่วนพระเยซูเป็นพระบุตรพระองค์เดียวของพระเจ้า ซึ่งทรงสร้างขึ้นก่อนสิ่งใด ๆ และมอบอำนาจให้พระเยซูสร้างสรรพสิ่งต่อมา พระเยซูก่อนลงมาเกิดคืออัครทูตสวรรค์มีคาเอล เป็นมหาปุโรหิตสื่อกลางระหว่างพระเจ้ากับมนุษย์ เป็นพระผู้ไถ่บาปให้มนุษย์
== อ้างอิง ==
พระคริสตธรรมคัมภีร์ไทย ฉบับมาตรฐาน 2011, สมาคมพระคริสตธรรมไทย
บุตร
บุตร
คำศัพท์ศาสนาคริสต์
โฆเซ กอนซาเลซ

โฆเซ กอนซาเลซ (José González หรือรู้จักในอีกชื่อว่า  José Gonzáles) เกิดในปี ค.ศ. 1978 เป็นนักร้อง-นักแต่งเพลง และนักกีตาร์ แนวอินดีโฟล์กร็อกชาวสวีเดน-อาร์เจนตินา จากเมืองกอเทนเบิร์ก ประเทศสวีเดน กอนซาเลซยังเป็นสมาชิกวงจากสวีเดนที่ชื่อ จูนิป
== แหล่งข้อมูลอื่น ==
Official website
นักร้องสวีเดน
อินดีโฟล์ก

อินดีโฟล์ก (Indie folk) เป็นแนวเพลงที่เกิดขึ้นในคริสต์ทศวรรษ 1990 จากนักร้อง-นักแต่งเพลง ในสังคมอินดีร็อก โดยพวกเขาได้รับอิทธิพลอย่างมากจากดนตรีโฟล์กในคริสต์ทศวรรษ 1950, 1960 และต้น 1970 รวมไปถึงเพลงคันทรีและอินดีร็อก
==ศิลปินแนวอินดีโฟล์กที่โดดเด่น...==
The Acorn
Adam Green
Alex Riggen
Alexi Murdoch
Alina Orlova
Andrew Jackson Jihad
Anakatthestart
Arborea
Arthur & Yu
Avalanche City
The Avett Brothers
Band of Horses
Basia Bulat
Beirut
Ben Howard
Benjamin Francis Leftwich
Bishop Allen
Blind Pilot,
Blitzen Trapper
Blue and Brown Books
Bombay Bicycle Club
Bon Iver,
Bowerbirds
Boy & Bear
Breathe Owl Breathe
Bright Eyes
Broken Records (band)
The Cave Singers,
The Civil Wars
Cloud Control
Damien Jurado
Dan Mangan
Dawes
The Decemberists
Deer Tick
Delta Spirit
Dog Is Dead
Dr. Dog
Dry The River
Edward Sharpe and the Magnetic Zeros
Ellie Goulding
Elliott Smith
The Ely Plains
Emmy the Great
Ewert and The Two Dragons
Fanfarlo
Feist
Fink
First Aid Kit
Fleet Foxes,
Florence and the Machine
Frank Turner
Freelance Whales
Fruit Bats
Gabrielle Aplin
Gary Jules
Geppetto & The Whales
Gregory and the Hawk
The Giving Tree Band
Graham Coxon
Grand Salvo
Great Lake Swimmers,
Hayden
The Head and the Heart
Horse Feathers
Ingrid Michaelson
James Vincent McMorrow
Jinja Safari
Joanna Newsom
Johnny Flynn
José González
Kings of Convenience
The Last Bison
Laura Gibson
Laura Marling
Lily Mae
Lisa Hannigan
Loch Lomond,
The Low Anthem
Lumineers
M. Ward
Margot & The Nuclear So and So's
The Marshall Pass
Manel
Middle Brother
The Middle East
The Milk Carton Kids
Mindy Gledhill
Modest Mouse
The Mountain Goats
Mumford & Sons
Never Shout Never
Nick Harper
Noah and the Whale
Of Monsters and Men
Okkervil River
Or, The Whale,
Other Lives
Paleface
Peter and the Wolf
Priscilla Ahn
Radical Face
Regina Spektor
Rosie and Me
Rosie Thomas
Sea Wolf
Seabear
The Shins
Stick Figures-Little Songs
Stornoway (band)
Sufjan Stevens
The Tallest Man on Earth
Trampled by Turtles
Two Gallants
We Are Trees
Woods
Wye Oak
== อ้างอิง ==
แนวดนตรี
อินดีร็อก
กระแสน้ำเบงเกวลา

กระแสน้ำเบงเกวลา (Benguela Current) เป็นกระแสน้ำมหาสมุทร เป็นกระแสน้ำเย็นในมหาสมุทรแอตแลนติกตอนใต้ ไหลขึ้นไปทางเหนือเลียบชายฝั่งตะวันตกของแอฟริกาตอนใต้
เบงเกวลา
เอสแฟฮอน

เอสแฟฮอน (اصفهان) เป็นเมืองหลักของจังหวัดเอสแฟฮอน ประเทศอิหร่าน ตั้งอยู่ห่างจากกรุงเตหะรานไปทางทิศใต้ราว 340 กิโลเมตร มีประชากร 1,961,260 คน เป็นเมืองใหญ่เป็นอันดับที่ 3 ของอิหร่าน รองจากเตหะรานและแมชแฮด ตรงใจกลางเมืองเป็นที่ตั้งของจัตุรัสแนฆเชแจฮอน จัตุรัสขนาดใหญ่ซึ่งแสดงให้เห็นสถาปัตยกรรมอันโดดเด่นของอิหร่านและอิสลาม เมืองได้รับขึ้นทะเบียนเป็นแหล่งมรดกโลกจากยูเนสโก
เอสแฟฮอนเป็นที่ตั้งของเส้นทางข้ามผ่านอิหร่านทั้งทางทิศเหนือ-ใต้และทิศตะวันออก-ตะวันตก เคยเป็นเมืองที่ใหญ่ที่สุดในโลก เจริญรุ่งเรืองอย่างมากใน ค.ศ. 1050 ถึง 1722 โดยเฉพาะอย่างยิ่งในคริสต์ศตวรรษที่ 16 ในการปกครองของราชวงศ์ซาฟาวิด
== อ้างอิง ==
เมืองในประเทศอิหร่าน
เมืองหลวงเก่าของอิหร่าน
โปรเรสต์ลิงซีโร่ 1

โปรเรสต์ลิงซีโร่ 1 หรือรู้จักกันดีในชื่อเดิมของ โปรเรสต์ลิงซีโร่-วัน และ โปรเรสต์ลิงซีโร่ 1-แม็กซ์ เป็นสมาคมมวยปล้ำอาชีพในประเทศญี่ปุ่น ซึ่งก่อตั้งขึ้นในปี ค.ศ. 2001 โดยร่วมกับเนชันนัลเรสต์ลิงอัลไลแอนซ์ จากปี ค.ศ. 2001 จนถึงปลายปี ค.ศ. 2004 และอีกครั้งจาก ค.ศ. 2011 เป็นต้นไป ชื่อสมาคมดูเหมือนจะหมายถึงปีที่มันถูกสร้างขึ้น
==แหล่งข้อมูลอื่น==
ZERO1 Japanese language website
ZERO1 USA English language website
Zero1 Pro Wrestling Australia website 
ZERO1 Hong Kong Website (Wrestling Live in Hong Kong) 
ปโปรเรสต์ลิงซีโร่ 1
ปโปรเรสต์ลิงซีโร่ 1
แมชแฮด

แมชแฮด (مشهد) เป็นเมืองใหญ่เป็นอันดับที่ 2 ของประเทศอิหร่าน และเป็นเมืองหลักของจังหวัดโฆรอซอเนแรแซวี ใกล้ชายแดนประเทศอัฟกานิสถานและเติร์กเมนิสถาน เมืองมีประชากร 2,427,316 คนจากการสำรวจประชากรในปี ค.ศ. 2006 เคยเป็นศูนย์กลางการค้าที่สำคัญในหลายศตวรรษ เป็นจุดเชื่อมต่อของเส้นทางคาราวาน ในคริสต์ศตวรรษที่ 19 และ 20 เป็นสถานที่สำคัญทางยุทธศาสตร์เนื่องจากตั้งอยู่ใกล้เขตแดนของสหภาพโซเวียตและอัฟกานิสถาน
== อ้างอิง ==
เมืองในประเทศอิหร่าน
เมืองหลวงเก่าของอิหร่าน
โอมาฮา

โอมาฮา หรือ โอมาฮอ (Omaha) เป็นเมืองใหญ่ที่สุดในรัฐเนแบรสกา สหรัฐอเมริกา เป็นเคาน์ตีซีตของดักลาสเคาน์ตี ตั้งอยู่บนฝั่งแม่น้ำมิสซูรีห่างจากบริเวณที่แม่น้ำมิซูรีไหลมาบรรจบกับแม่น้ำแพลตต์ไปทางทิศเหนือราว 20 ไมล์ (30 กม.) จากข้อมูลการสำรวจประชากรในปี ค.ศ. 2010 เมืองโอมาฮามีประชากร 408,958 คน เป็นเมืองใหญ่อันดับ 42 ของประเทศ
== อ้างอิง ==
เมืองในรัฐเนแบรสกา
ริเบรา

ริเบรา (Rivera) เป็นเมืองหลักของจังหวัดริเบรา ประเทศอุรุกวัย ตั้งอยู่บนเส้นเขตแดนติดกับประเทศบราซิล ตรงข้ามเมืองซังตานาดูลีวราเม็งตูของประเทศบราซิล เมืองมีประชากรราว 200,000 คน จากข้อมูลสำรวจประชากรในปี ค.ศ. 2011 เป็นเมืองมีประชากรเป็นอันดับ 6 ของประเทศ
เมืองในประเทศอุรุกวัย
ซีร์ดาร์ยา

แม่น้ำซีร์ดาร์ยา (سيردريا; Сирдарё; Сырдария ; سيحون; Sirdaryo, อักษรโรมัน: Syrdarya หรือ Sirdaryo) เป็นแม่น้ำในทวีปเอเชีย อยู่ทางตอนกลางค่อนไปทางตะวันตกของทวีป ในประเทศคีร์กีซสถาน อุซเบกิสถาน ทาจิกิสถานและคาซัคสถาน เกิดจากแคว 2 สาย ซึ่งมีต้นน้ำอยู่ในเทือกเขาเทียนซานไหลมารวมกันในประเทศคาซัคสถาน แล้วไหลไปทางตะวันตกและตะวันตกเฉียงเหนือ ผ่านหุบเขาฟาร์ฆอนา ไหลไปลงทะเลอารัล
== อ้างอิง ==
แม่น้ำในประเทศคีร์กีซสถาน
แม่น้ำในประเทศอุซเบกิสถาน
แม่น้ำในประเทศทาจิกิสถาน
แม่น้ำในประเทศคาซัคสถาน
แม่น้ำนานาชาติในทวีปเอเชีย
ศาลาว่าการรัฐโรดไอแลนด์

ศาลาว่าการรัฐโรดไอแลนด์ (Rhode Island State House) คือ อาคารรัฐสภาแห่งรัฐโรดไอแลนด์ ตั้งอยู่บนเส้นแบ่งระหว่างเขตดาวน์ทาวน์และสมิธฮิลล์ อาคารแห่งนี้คือสถานที่ทำการของผู้ว่าการรัฐโรดไอแลนด์ ผู้แทน (lieutenant governors) เจ้าหน้าที่ระดับสูงของรัฐ (secretary of state) ผู้ดูแลทรัพย์สินของรัฐโรดไอแลนด์ (General Treasurer) อาคารแห่งนี้ได้รับการขึ้นทะเบียนสิ่งสำคัญทางประวัติศาสตร์แห่งชาติ สหรัฐอเมริกา (U.S. National Register of Historic Places : NRHP)
==ประวัติ==
อาคารศาลาว่าการหลังปัจจุบัน คือ ศาลาว่าการหลังที่ 7 ในรัฐโรดไอแลนด์ และหลังที่ 2 ในเมืองพรอวิเดนซ์ หลังจากอาคารศาลาว่าการรัฐโรดไอแลนด์หลังที่ 6 อาคารนี้ออกแบบโดย McKim, Mead & White สร้างด้วยหินอ่อนจอร์เจียน (Georgian marble) โดยก่อสร้างระหว่าง ค.ศ. 1895-1904 และมีการบูรณะในช่วงปลายทศวรรษ 1990
==รายละเอียดของอาคาร==


โดมของศาลาว่าการรัฐโรดไอแลนด์ คือ โดมหินอ่อนที่รับน้ำหนักด้วยตัวเอง ซึ่งมีขนาดใหญ่เป็นอันดับ 4 ของโลก รองจากมหาวิหารนักบุญเปโตร ศาลาว่าการรัฐมินนิโซตา และทัชมาฮาล บนยอดของโดม คือ รูปปั้นบรอนซ์เคลือบด้วยทองคำ เรียกว่า "มนุษย์อิสรภาพ" (Independent Man) โดยมีชื่อเดิมว่า "ความหวัง" (Hope) มีน้ำหนักมากกว่า 500 ปอนด์ (230 กิโลกรัม) สูง 11 ฟุต (3.4 เมตร) และมีความสูงเหนือพื้นดิน 278 ฟุต (85 เมตร) "มนุษย์อิสรภาพ" มีความหมายถึง ความเป็นอิสระ และพูดเป็นนัยถึงจิตวิญญาณแห่งอิสรภาพ ซึ่งนำโรเจอร์ วิลเลียมส์ให้เข้ามาอาศัยและก่อตั้งเมืองพรอวิเดนซ์ และกลายเป็นรัฐโรดไอแลนด์ในเวลาต่อมา
ห้องประชุมของวุฒิสมาชิกรัฐโรดไอแลนด์ตั้งอยู่ในปีกตะวันออกของอาคาร ขณะที่ห้องประชุมสภาผู้แทนราษฎรอยู่ทางปีกตะวันตก ส่วนห้องอื่นๆ ที่มีชื่อเสียง ได้แก่ ห้องใต้โดม (Rotunda) ห้องสมุดของรัฐ (State Library) อยู่ทางทิศเหนือสุด และห้องของรัฐ (State Room) อยู่ทางทิศใต้สุดและอยู่ในเขตทางเข้าห้องทำงานผู้ว่าการรัฐโรดไอแลนด์ ซึ่งมีภาพเหมือนจริงของจอร์จ วอชิงตัน วาดโดย Gilbert Stuart ศาลาว่าการรัฐโรดไอแลนด์เคยเป็นอาคารที่สูงที่สุดเมืองพรอวิเดนซ์ ใน ค.ศ. 1904-1927 ปัจจุบันสูงเป็นอันดับ 2 รองจากอาคารธนาคารแห่งอเมริกา
==อ้างอิง==
==ดูเพิ่ม==
รายชื่อศาลาว่าการรัฐในสหรัฐอเมริกา
รายชื่อเมืองหลวงของรัฐต่างๆ ในสหรัฐอเมริกา
http://www.cupola.com ประวัติศาลาว่าการรัฐในสหรัฐอเมริกา
==สมุดภาพ==
 perrow="3">
ไฟล์:Rhode Island State House South AD.jpg|อาคารทางด้านทิศใต้
ไฟล์:Nathanael Greene 02.JPG|รูปปั้นนายพล Nathanael Greene (ค.ศ. 1742-1786) ซึ่งเป็นผู้นำในการปฏิวัติอเมริกา เกิดที่เมืองวอร์วิก รัฐโรดไอแลนด์
ไฟล์:Rhode Island State House Perry AD.jpg|นายพลเรือ (Commodore) Matthew C. Perry (ค.ศ. 1794–1858) ผู้มีชื่อเสียงในสงครามเม็กซิกัน-อเมริกัน เกิดที่เมืองนิวพอร์ต รัฐโรดไอแลนด์
ไฟล์:RIStatehouse20June07AcrossHall.jpg|ภายในอาคาร
ไฟล์:Rhode Island State House IM AD.jpg|Independent Man อยู่บนยอดโดมของศาลาว่าการโรดไอแลนด์
ไฟล์:Independent Man RIStateHouse.JPG|Independent Man
สิ่งก่อสร้างในรัฐโรดไอแลนด์
อาคารสภานิติบัญญัติ
การดำเนินการไตรภาค

ในคณิตศาสตร์ การดำเนินการไตรภาค เป็นการดำเนินการ n-อาริตี โดยที่ n = 3 หรืออาจกล่าวว่า
การดำเนินการไตรภาคบนเซต A คือการดำเนินการกับสมาชิก 3 ตัวที่อยู่ในเซต A และได้ผลลัพธ์ออกมาเป็นสมาชิกในเซต A เช่นเดียวกัน ตัวอย่างของการดำเนินการไตรภาคคือฮีป
ในวิทยาการคอมพิวเตอร์ ตัวดำเนินการไตรภาค เป็นตัวดำเนินการที่รับค่า 3 ค่า และให้ผลลัพธ์ออกมา
ตัวดำเนินการไตรภาคที่เป็นที่รู้จักมากที่สุดคือ  ซึ่งปรากฏในภาษาโปรแกรมที่มีวากยสัมพันธ์คล้ายภาษาซี โดยมีหน้าที่เป็นนิพจน์เงื่อนไข โดยส่วนใหญ่แล้วภาษาเหล่านี้ก็จะมีตัวดำเนินการไตรภาคเพียงแค่ ?: เพียงอย่างเดียว ดังนั้นเมื่อกล่าวถึงตัวดำเนินการไตรภาค จึงอาจหมายถึงตัวดำเนินการ ?: ก็ได้ ในบางภาษาตัวดำเนินการนี้เรียกว่า "ตัวดำเนินการเงื่อนไข"
== ดูเพิ่ม ==
 ตัวดำเนินการไตรภาคที่ทำหน้าที่เป็นนิพจน์เงื่อนไขในภาษาที่คล้ายภาษาซี
การดำเนินการไตรภาค
ตัวดำเนินการ (การเขียนโปรแกรม)
นกกีวีสีน้ำตาล

นกกีวีสีน้ำตาล หรือ นกกีวีสีน้ำตาลใต้ หรือ นกกีวีธรรมดา (Brown kiwi, Southern brown kiwi, Common kiwi; ) เป็นนกกีวีชนิดหนึ่ง จัดเป็นนกกีวีชนิดที่รู้จักกันมากที่สุด
มีรูปร่างลักษณะทั่วไปเหมือนกับนกกีวีสีน้ำตาลเกาะเหนือ (A. mantelli) ที่ถูกแยกชนิดกันชัดเจนเมื่อปี ค.ศ. 2000 คือ มีขนปกปุยปกคลุมลำตัวสีน้ำตาล จะงอยปากแหลมยาว ปีกมีขนาดสั้นซ่อนอยู่ภายใต้ขนที่หนา พบกระจายพันธุ์เฉพาะเกาะใต้ของนิวซีแลนด์ ตั้งแต่บริเวณทิศใต้จนถึงทิศตะวันตก และยังสามารถพบได้ในพื้นที่ที่ราบสูง โดยแบ่งออกได้เป็น 2 ชนิดย่อย คือ
A. a. australis เป็นชนิดที่พบได้ทั่วไป
A. a. lawryi  พบกระจายพันธุ์ในพื้นที่ห่างไกลของทิศตะวันตกเฉียงใต้ของเกาะใต้ แถบฟยอร์ดแลนด์ มีความสูง 40 เซนติเมตร
นกกีวีสีน้ำตาล เป็นนกที่มีอายุขัยได้ถึง 30 ปี และเป็นนกที่มีขนาดของไข่ใหญ่ที่สุดในบรรดานกทั้งหมดเมื่อกับขนาดลำตัว ไข่ของนกกีวีมีขนาดใหญ่กว่าไข่ไก่ถึง 6 เท่า มีน้ำหนักถึง 1 ปอนด์ และเมื่อตัวเมียตั้งท้อง ไข่ในช่องท้องเมื่อมีการพัฒนาจะค่อย ๆ ใหญ่ขึ้นเรื่อย ๆ จนกระทั่งดันอวัยวะภายในของนกตัวเมียจนทิ่มกับกระดูก และท้องโย้จนแทบติดกับพื้นดิน ซึ่งนกตัวเมียจะได้รับความเจ็บปวดมาก จนบางครั้งต้องลงไปแช่ตัวในน้ำ ตัวเมียใช้ระยะเวลาการตั้งท้องนานเพียง 2 สัปดาห์ โดยวางไข่ครั้งละ 1 ฟอง ซึ่งตัวผู้จะทำหน้าที่เป็นผู้ฟัก โดยใช้ระยะเวลานานกว่า 80 วัน หรือ 3 เดือน เท่ากับการตั้งท้องของสัตว์เลี้ยงลูกด้วยนมขนาดเท่ากันโดยเฉลี่ย  ลูกนกเมื่อฟักออกมา ยังไม่ต้องกินอาหาร เนื่องจากมีถุงไข่แดงติดกับตัวมาด้วย ลูกนกกีวีเมื่อฟักออกมาจะมีขนปกคลุมทั้งตัวแตกต่างจากนกจำพวกอื่นอย่างชัดเจน  นกกีวีตัวเมียหนึ่งตัวจึงสามารถมีลูกได้ทั้งหมด 30 ตัวตลอดอายุขัย และตัวผู้ขณะที่ฟักไข่ ในบางครั้งที่ต้องออกหาอาหาร ไข่จะไม่ได้รับความอบอุ่น ความหนาวเย็นของอากาศจะซึมแทรกเข้าไปในไข่ ซึ่งอุณหภูมิแบบนี้จะส่งผลต่อพัฒนาการของตัวอ่อนที่อยู่ภายใน แต่สำหรับนกกีวีสีน้ำตาลแล้ว ช่วงเวลานั้นตัวอ่อนจะหยุดพัฒนาการได้นานราว 1 ชั่วโมง
นอกจากนี้แล้ว อุณหภูมิโดยปกติในร่างกายของนกกีวีสีน้ำตาลจะอยู่ที่ 7 องศาฟาเรนไฮน์ นับว่าต่ำที่สุดในบรรรดานกทั้งหมด เนื่องจากต้องการเก็บความอบอุ่นไว้ในร่างกาย เมื่อต้องอาศัยอยู่ในป่าที่มีความหนาวเย็น
นกกีวีสีน้ำตาล เป็นสัตว์ขี้ตื่น ขี้อาย มักชอบหลบตัวในพุ่มไม้ อันเป็นสัญชาตญาณที่ตกทอดมาในพันธุกรรมตั้งแต่ยุคก่อนประวัติศาสตร์เพื่อหลบหนีสัตว์นักล่าหรือสัตว์กินเนื้อ เช่น สโทธ ซึ่งเป็นชนิดพันธุ์ต่างถิ่น อันเป็นภัยคุกคาม นกกีวีสีน้ำตาลอาศัยอยู่ในโพรงที่ขุดขึ้นบนพื้นดิน และมีการป้องกันตัวด้วยการกระโดดถีบด้วยอุ้งตีน
==รูปภาพ==
ภาพ:KiwiSkelettdUrville.jpg|โครงกระดูกนกกีวีสีน้ำตาล
ภาพ:Kiwi and egg Picturesque New Zealand 1913.jpg|ภาพนกกีวีสีน้ำตาลและไข่ (ค.ศ. 1913)
ภาพ:Kiwi chasing stewart island nz.ogv|วีดีโอคลิปนกกีวีสีน้ำตาลชนิดย่อย A. a. lawryi
==อ้างอิง==
==แหล่งข้อมูลอื่น==
นกกีวี
นกในประเทศนิวซีแลนด์
นกที่บินไม่ได้
ช้างศึก

ช้างศึก (war elephant) คือ ช้างที่มนุษย์ฝึกปรือและควบคุมเพื่อการต่อสู้ ช้างศึกใช้เป็นหลักในการบุกข้าศึก ทำลายสิ่งกีดขวางของข้าศึก หรือสร้างความหวาดกลัวให้แก่ข้าศึก หน่วยทหารที่ขี่ช้างในการรบเรียกว่า หน่วยทหารช้าง (elephantry)
มีการใช้งานช้างศึกเป็นครั้งแรกในอินเดีย แล้วแพร่หลายไปทั่วเอเชียตะวันออกเฉียงใต้ ก่อนจะไปสู่แถบตะวันตกในเมดิเตอร์เรเนียน อะเล็กซานเดอร์มหาราช (Alexander the Great) ผู้นำแมซิดอน (Macedon) เคยปะทะกับช้างศึกเปอร์เซียในคราวพิชิตจักรวรรดิอะคีเมนิด (Achaemenid Empire) และต้องเผชิญช้างศึกอีกครั้งในคราวรบกับอินเดียช่วง 327–325 ก่อนคริสตกาล ช้างศึกยังมีการใช้งานครั้งสำคัญในโลกตะวันตกอีก คือ ในสงครามของพิรัสแห่งอีไพรัส (Pyrrhus of Epirus) กษัตริย์กรีก ช่วง 280–275 ก่อนคริสตกาล และในสงครามพิวนิกครั้งที่สองของแฮนนิบัล (Hannibal) แม่ทัพคาร์ทิจโบราณ (Ancient Carthage) ช่วง 218–201 ก่อนคริสตกาล อนึ่ง กองทัพสมัยเฮลเลนิสต์ (Hellenistic armies) แห่งราชอาณาจักรทอเลมี (Ptolemaic Kingdom) กับจักรวรรดิซิลูซิด (Seleucid Empire) ยังรบกันโดยใช้ช้างศึกในบางครั้ง นอกจากนี้ ช้างศึกยังใช้ในรัฐโบราณทางเอเชียตะวันออก โดยเฉพาะในจามปาของเวียดนาม และในเว่ย์ตะวันตกและฮั่นใต้ของจีนโบราณ
ช้างศึกมีบทบาทสำคัญในการรบบางคราวแห่งยุคโบราณ แต่ครั้นถึงมัชฌิมยุค (Middle Ages) ก็เริ่มมีการใช้งานน้อยลง จนเมื่อต้นสมัยปัจจุบัน อาวุธปืนแพร่หลายมากขึ้น ช้างศึกจึงมีบทบาทจำกัดอยู่ในทางวิศวกรรมและใช้แรงงานที่ไม่เกี่ยวกับการรบ หรือใช้ในทางพิธีการ กระนั้น ช้างศึกยังใช้ในการรบต่อไปในบางส่วนของโลก เช่น ไทยและเวียดนาม แม้เข้าสู่คริสต์ศตวรรษที่ 19 แล้ว
==อ้างอิง==
ช้างในวัฒนธรรม
สงครามสมัยโบราณ
สัตว์ทหาร
ประวัติศาสตร์เอเชียใต้